Reuz

Reuz zo ur gumun e Breizh, e Bro-Roazhon, er C'hornôg-Mervent da gêr Roazhon, en hanternoz d'ar stêr Gwilun, war-lez an hent a gas eus Roazhon d'an Oriant.

 Douaroniezh 
Tri lec'h poblet zo er gumun : kreiz-kêr Reuz, kêriadenn Lanneier Apigné er Reter, ha bourk Menieg-Roazhon er Su (ur gumun gozh staget ouzh Reuz e 1965).

Ar Gwilen a ra an harz gant Roazhon, ar Flûme gant Gwezin ha Pazieg. Gwazh al Lindon a dreuz ar gumun.

 Anv 
 Erwan Vallerie ː de Rodo, 1279; Le Rou, 1388

 Ardamezioù 
80pxEn argant e dreustell en gul eilet gant teir ferenn en sabel, tanet en gul ; e vevenn kenframmet a ugent dremmad etre sabel hag aour.Tiegezh Appigné ; siell eus 1285.

 Istor 
 Krennamzer 
 Krouet e voe ur prioldi gant Aotrouion Apigné e 1268 e kastell La PrioutéInfobretagne.
 Meneget e voe parrez Menieg e 1279.

 Brezel-bed kentañ  
 Mervel a reas 50 gwaz abalamour d'ar brezel hervez monumant ar re varv, eleze 4,95 % ag ar boblañs hervez an niveradeg bet graet e 1911Monumant ar re varv - Memorial Genweb.
 Eil Brezel-bed 
 Pemp den eus ar gumun a varvas abalamour d'ar brezel.
 D'ar 15 a viz Genver 1943 e stokas daou garr-nij Mosquito FBIV eus ar 105 Squadron eus aerlu ar Rouantelezh-Unanet (Royal Air Force) an eil ouzh egile er Reuz ; an eil, marilhet DZ413 ha kodet K-GB, e "La Jouaudière" ha "Les Champs Férées" e "Lanneier Apigneg" gant daou nijour kanadian (Royal Canadian Air Force) war vourzh, hag egile, marilhet DZ365 ha kodet V-GB, e "Launay " e Menieg-Roazhon gant daou nijour breizhveuriat war vourzh; lazhet e voent o-fevar, ur C'hanadian a voe douaret e Bretteville-sur-Laize (Calvados, Bro-C'hall), an tri nijour all e Bered ar Reter e RoazhonKolloù an RAF.
 D'an 23 a viz Gwenholon 1943 e kouezhas ur c'harr-nij B-17F (marilhet 42-29937 ha kodet FR-C) eus aerlu SUA (United States Army Air Forces) er "Genkiz" e Menieg-Roazhon (kumun a-wechall bet staget ouzh Reuz e 1965); tri nijour eus e laz a zeuas a-benn da achap, met unan anezhe a voe tapet e Toloza e miz Here 1943, ar seizh milour all a voe tapet gant an AlamanedKolloù an USAAF.
 D'an 12 a viz Even 1944 e kouezhas un nijerez Messerschmitt Bf 109-G6 eus an aerlu alaman (Luftwaffe) e "Le Bas Mée" e Reuz ; ne voe ket adkavet he sturierKolloù al Luftwaffe.
 D'an 28 a viz Mae 1944 e kouezhas ur c'harr-nij Lancaster III marilhet ND814 ha kodet 60-T eus ar 582nd Squadron eus ar Royal New Zealand Air Force (aerlu Zeland-Nevez) e "Les Ponts de Chancors" e Menieg-Roazhon ivez gant seizh nijour war vourzh ; lazhet e voent holl ; e Bered ar Reter e Roazhon e voent sebeliet28 MAI 1944 Bezioù an nijourion.
 Kendeuziñ 
 Staget e voe kumun Moigné ouzh kumun Reuz.
 Brezhoneg 
 2,3 % eus anvioù-lecʼh Menieg-Roazhon a zo brezhonekJean-Yves Le Moing, Les noms de lieux bretons de Haute-Bretagne, Coop Breizh, 1990, p. 373.

 Monumantoù ha traoù heverk 

 Iliz katolik ""Pêr ha Paol.
 Ar c'hastell.
 Park-golf La Frelonnière.
 Kleub-noz Platinium (serret).
 Monumant ar re varv e-tal an iliz katolik, luc’hskeudennoùMemorial Genweb ha kartenn-bostMemorial Genweb.
 Plakennoù ar re varv (1914-1919) en iliz katolik, luc’hskeudennoùMemorial Genweb.

 Emdroadur ar boblañs abaoe 1962 

 Melestradurezh 





Skolioù
 Tan lakaet e kegin ar skolioù e miz Kerzu 2018.

Buhez sevenadurel ha sportel
Brudet eo en tolead dre
 an "RC Le Rheu", unan eus gwellañ kleuboù rugbi Breizh; Taoliadoù Reuz (pe Tablées du Rheu, anv ofisiel nemetañ), ur "foar ar gwin" a vez dalc'het e miz Meurzh bep bloaz.
 Kelc'h dañsoù l'Avant-Deux du RheuBrezhoneg
 N'eus tamm brezhoneg ebet er skolioù.
 Un ti-embann brezhonek zo, Sav-HeolOuest-France 21/05/2011.
 Tud 
 Ardamezeg ar familhoù 
80pxd'AcignéAotrounez la Motte-au-VicomteEn erminoù e dreustell zivouedet en gul karget gant teir flourdilizenn en aour
 Ger-ardamez : Neque terrent monstraPol Potier de Courcy : Nobiliaire et armorial de Bretagne. 1890

(PPC)80pxd'Appigné
Aotrounez al lerc'h se, e Reuz

En arc'hant e per en sabel

(PPC)80pxle Bart,
Aotrounez la Jaunaye ha Méjusseaume

En glazur e leonparzh en argant

(PPC)80pxde Coëtlogon

Aotrounez Motte-au-Vicomte; beskonted Méjusseaume e 1570

En gul e zri skoedig en erminoù

(PPC)

 Gevelliñ 
Gevellet emañ ar gumun gant :
 .

 Levrlennadur 

 Pol Potier de Courcy : Nobiliaire et armorial de Bretagne. Adembannadur Editions des Régionalismes. Cressé. 2011/2014
 Erwan Vallerie : Diazezoù studi istorel an anvioù-parrez. Corpus.'' An Here. 1995

 Liammoù diavaez 
  Lec'hienn ofisiel ar gumun

 Notennoù ha daveoù 

Rummad:Kumunioù Il-ha-Gwilen
Rummad:Kumunioù Bro-Roazhon
Rummad:Nijerezioù ar C'hommonwealth aet d'ar strad e Breizh e-pad an Eil brezel-bed
Rummad:Nijerezioù SUA aet d'ar strad e Breizh e-pad an Eil brezel-bed
Rummad:Nijerezioù alaman aet d'ar strad e Breizh e-pad an Eil brezel-bed